Foto: Wikimedia Ozarboyjon poytaxti Bokudagi Trump Tower binosida yong‘in yuz berdi, deb xabar qilmoqda RIA «Novosti» guvohlarga tayangan holda. YouTube saytida e’lon qilingan videoyozuvdan ko‘rish mumkinki, bino yuqori qavatlaridan qalin tutun osmonga qarab ko‘tarilmoqda. Trump Tower Baku binosida 33ta yer usti qavati bo‘lib, uning balandligi 130 metrni tashkil qiladi. Eslatib o‘tamiz, 7 aprelda Donald Trampga qarashli, Manhettendagi Trump Tower binosining 50-qavatidagi kvartiralardan birida yong‘in chiqqandi. Oqibatda bir kishi halok bo‘lgan, 4 kishi jarohatlangan.